แรงซื้อหุ้นบลูชิพหนุน SET ปิดเช้าพุ่ง 14 จุด มูลค่าซื้อขายหนาแน่น 4.36 หมื่นลบ.
แรงซื้อหุ้นบลูชิพหนุน SET ปิดเช้าพุ่ง 14 จุด มูลค่าซื้อขายหนาแน่น 4.36 หมื่นลบ. โดยดัชนีช่วงเช้าปิดที่ระดับ 1,497.25 จุด เพิ่มขึ้น 14.27 จุด หรือ 0.96% มูลค่าการซื้อขาย 4.36 หมื่นล้านบาท
5 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,497.25 จุด เพิ่มขึ้น 14.27 จุด หรือ 0.96% มูลค่าการซื้อขาย 4.36 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้รีบาวด์ ได้ Sentiment ดีจากตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวแดนบวก เช่นเดียวกับตลาดสหรัฐฯวานนี้บวกขึ้นมาได้
โดยตลาดบ้านเราได้แรงหนุนจากหุ้นในกลุ่มแบงก์ขึ้นนำ จากกระแสอัตราผลตอบแทนพันธบัตร (Bond yield) ระยะยาวทั้งของสหรัฐฯและไทยปรับตัวสูงขึ้น และคาดการณ์เงินเฟ้อจะสูงขึ้นด้วย อันเป็นผลจากหลายธนาคารกลางได้อัดฉีดเม็ดเงินเข้าระบบในช่วงที่ผ่านมา ส่งผลให้มีโอกาสปรับขึ้นอัตราดอกเบี้ยในอนาคต ซึ่งก็เป็นผลดีต่อกลุ่มแบงก์
นอกจากนี้ ราคาน้ำมันก็ได้ปรับตัวขึ้นด้วยเป็นแรงหนุนหุ้นกลุ่มพลังงาน ส่วนเงินบาทอ่อนค่า แม้จะเป็นลบต่อกลุ่มโรงไฟฟ้า แต่ก็เป็นบวกต่อกลุ่มอิเล็กทรอนิกส์ทำให้เช้านี้บวกได้ดี ขณะที่เม็ดเงินยังไหลเข้าเอเชียเห็นได้จากราคาทองคำปรับตัวลงค่อนข้างแรง
ขณะที่คืนนี้ยังให้ติดตามตัวเลขการจ้างงานนอกภาคเกษตรของสหรัฐฯ และสัปดาห์หน้าติดตามเงินเฟ้อของหลายประเทศที่จะทยอยประกาศออกมา หากเริ่มปรับขึ้นจะทำให้กลุ่มแบงก์ได้รับอานิสงส์บวก
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะยังเคลื่อนไหวในแดนบวกได้ พร้อมให้แนวรับ 1,480 จุด ส่วนแนวต้าน 1,495-1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
   มูลค่าการซื้อขาย   3,275.75 ล้านบาท  ปิดที่ 122.50 บาท เพิ่มขึ้น 2.00 บาท
PTT   มูลค่าการซื้อขาย   2,800.59 ล้านบาท  ปิดที่  39.50 บาท เพิ่มขึ้น 1.25 บาท
KBANK มูลค่าการซื้อขาย   1,630.58 ล้านบาท  ปิดที่ 137.00 บาท เพิ่มขึ้น 2.00 บาท
AOT   มูลค่าการซื้อขาย   1,391.01 ล้านบาท  ปิดที่  63.25 บาท เพิ่มขึ้น 1.75 บาท
SCB   มูลค่าการซื้อขาย   1,242.06 ล้านบาท  ปิดที่  98.75 บาท เพิ่มขึ้น 2.00 บาท